OpenLLM-France/wikimedia huggingface dataset:
# Ortografia del neerlandès
## L'alfabet neerlandès

L'alfabet emprat per escriure el neerlandés és, com a la majoria de llengües europees l'alfabet llatí ampliat amb l'accent tancat, obert i circumflex, i el conjunt ĳ, encara que no hi ha uniformitat sobre si es considera una lletra, o s'ha de separar com a dues lletres independents. Correspon al diftong [ɛɪ]. Pot també escriure's com a ÿ (noti's que escrivint tenen el mateix aspecte). En començaments de paraules tant I com J van en majúscula (exemple: IJsselmeer).
Alfabet neerlandès :
| majúscula | A | B | C | D | E | F | G | H | I | J | K | L | M | N | O | P | Q | R | S | T | U | V | W | X | Ĳ¹ | Y¹ | Z |
| pronúncia dins del mot (AFI) | [ɑ, a:] | [b] | [k, s] | [d] | [ɛ, e:, ə] | [f] | [x] | [h] | [ɪ, i:] | [j] | [k] | [l] | [m] | [n] | [ɔ, o:] | [p] | [k] | [r] | [s] | [t] | [ʏ, y:] | [v] | [ʋ] | [ks] | [ɛɪ] | [i] | [z] |
| nom de la lletra | a | bee | see | dee | ee | ef | gee | ha | ie | jee | ka | el | em | en | o | pee | kuu | er | es | tee | u | vee | wee | iks | Lange ij | Griekse ij/i-grèc | zet |
¹ La y és sovint reemplaçada pel conjunt ĳ, intercalada entre la x i la z. Realment apareix en paraules estrangeres i no es considera com una lletra pròpia. És habitual la següent ordenació:
    A, B, C, D, E, F, G, H, I, J, K, L, M, N, O, P, Q, R, S, T, U, V, W, X, Ĳ, Z.
Les grafies menys emprades són la q, la x. La lletra de més ús és la e.

## Ortografia

Per poder representar tots els sons de l'idioma és necessari una quantitat elevada de digrafs i trígrafs. Algunes de les grafies actuals corresponen a sons ja desapareguts com sch.
digrafs vocàlics: eu, oe. dígrafs per assenyalar vocals llargues: aa, ee, ie, oo, uu. diftongs: au, ay, ei, ij, ou, ui, uw. altres combinacions vocàliques: aai, auw, eeuw, ieuw, ooi. digrafs consonàntics ch, ng, sj, tj. trígrafs: sch.
Aquest sistema d'escriptura permet distingir immediatament les vocals curtes de les llargues. Si una vocal està repetida (o en el cas de la i, té una "e" darrere) és llarga, per exemple a raad ("consell"), zee ("mar"), tien ("deu"), groot ("gros"), vuur ("foc").
Si només n'hi ha una, la vocal serà sempre curta excepte si es troba en una síl·laba no final de paraula i darrere només hi té una consonant. Així per exemple a leren ("aprendre") la primera e és llarga mentre que la segona és curta.
Molts verbs que en infinitiu tenen a la primera síl·laba una vocal llarga escrita amb una sola lletra veuen com la seva arrel varia en passar a formes del singular. Per exemple:
* lopen -→ Ik loop ("caminar" → "camino");
* vragen → Ik vraag ("demanar" → "demano")

## vegeu també

Neerlandès. Ĳ, lletra de l'alfabet neerlandès.
# Pedro de Gumiel

Pedro de Gumiel (Alcalá de Henares, c. 1460 - c. 1519) va ser un arquitecte i pintor castellà. A les ordres del cardenal Cisneros va desenvolupar el seu treball per encàrrec d'aquest en la mateixa Alcalá amb el disseny octogonal de la seva Universitat i la Sala Capitular de la Catedral de Toledo.
Va ser el mestre d'obres per excel·lència del Cardenal, a qui agradava l'estil singular de Gumiel, barreja de l'art mudèjar i unes certes dosis de plateresc i que, alguns historiadors de l'art, han vingut en denominar «estil Cisneros».
Els seus primers treballs a Alcalá destacaven per mantenir les característiques del gòtic que més tard també ens recordarà a la catedral de Toledo, però a poc a poc va incorporar elements renaixentistes. No se sap de mena certa si va participar en la construcció de la Universitat d'Alcalá des dels seus inicis, encara que la majoria dels autors així ho creuen donada la gran sintonia amb el projecte de Cisneros. Almenys se sap quina obra seva va ser: el Paranimf de la Universitat i la capella -aleshores Col·legi- de Sant Ildefons on la tècnica és similar a la que va emprar amb posterioritat a la Sala Capitular toledana. També van ser obra seva diversos edificis més petits, inclosa la biblioteca.
Va mantenir durant tota la seva trajectòria professional a constructors d'Alcalá i de Toledo en què confiava, i amb ells va treballar en Sigüenza i Miraflores de la Sierra.

## Referències

* Chueca Goitia, Fernando. Arquitectura del siglo XVI. Ars Hispaniae, vol. XI, Madrid 1953.
# Pagar Ujong

Pagar Ujong fou un antic estat de Sumatra, annexionat per Holanda el 1834 i esdevingut un districte de la regència de Bengkalis a la residència de la Costa Oriental.
El 1680 el nominal sobirà de Menangkabau, Yang di Pertuan Alif, va morir, i el regne va acabar dividit en cinc parts que van formar cinc nous estats, una de les quals era Pagar Ujong. El 1821, Yang-di-pertuan Sultan Alam Bagager, Yang-di-pertuan Raja Jansir i Yang-di-pertuan Sultan Krayahan Alam, sobirans de Pagar Ujong, de Minangkabau i de Suroasso, que havien estat enderrocats per la secta dels "padris", van cedir la sobirania dels seus territoris a favor d'Holanda. Alam Bagager fou succeït a Pagar Ujong pel seu fill Raja Yahsir Alam (1821 - 1834) fins que en aquest any l'estat fou suprimit i annexionat pels holandesos.

## Referències

* A. Flicher, Les Etats princiers des Indes néerlandaises, Dreux 2009
# Martha Wainwright

Martha Wainwright (Mont-real, Quebec, 8 de maig del 1976) és una cantant quebequesa de música folk i rock. És la germana menor de Rufus Wainwright i filla dels músics Loudon Wainwright III i Kate McGarrigle.
Es va criar amb el seu germà a Mont-real i va començar la seva carrera com a cantant gravant la cançó "Year of the Dragon" per a un disc de la seva mare i la seva tia Anna McGarrigle de 1998, The McGarrigle Hour. A més va col·laborar amb els cors dels discs del seu germà i va prendre classes d'art dramàtic a l'Université Concordia.
Més tard, es va mudar a Nova York on va contactar amb el productor Brad Albetta amb qui va gravar els seus discs Martha Wainwright (2005 MapleMusic Recordings) iI Know You're Married But I've Got Feelings Too (2008) amb aquest últim va obtenir molt bones crítiques.
Es va casar amb el seu productor Brad Albetta al setembre de 2007 i van tenir un fill prematur el 16 de novembre de 2009 al. University College Hospital de Londres.

## Discografia

* Martha Wainwright (2005)
* I Know You're Married But I've Got Feelings Too (2008)
* Sans Fusils, Ni Souliers, à Paris: Martha Wainwright's Piaf Record (2009)

## Referències

* ↑ Wainright, Martha. «Martha Wainwright: Thank God I had my baby in Britain». The Times, 29-12-2009. [Consulta: 29 desembre 2009].

## Enllaços externs

* Martha Wainwright - Lloc web oficial (anglès)
# Mare de Déu dels Dolors de Perenoguera

La Mare de Déu dels Dolors de Perenoguera és una església barroca de Sant Agustí de Lluçanès (Osona) inclosa a l'Inventari del Patrimoni Arquitectònic de Catalunya.

## Descripció

La capella de la Mare de Déu dels Dolors del Mas Perenoguera és un edifici de planta rectangular, d'una sola nau coberta a l'interior amb voltes d'aresta i a l'exterior amb teulada de teula àrab a una vessant. Aquest edifici es troba adossat al mur posterior del mas Perenoguera i el seu estat de conservació és bo.
La porta d'entrada a l'edifici es troba en un dels laterals de la casa i presenta una llinda i muntants de nova construcció. Els murs de pedra també han estat restaurats.

## Referències

* 1 2 «Mare de Déu dels Dolors de Perenoguera». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 22 agost 2017].
# Mare de Déu dels Dolors de Casa Escolà

La Mare de Déu dels Dolors de Casa Escolà és la capella particular de Casa Escolà, en el poble de Tavascan, del terme municipal de Lladorre, a la comarca del Pallars Sobirà.
Està situada al centre del poble.

## Bibliografia

* Gavín, Josep M. Pallars Jussà. Barcelona: Arxiu Gavín, 1981 (Inventari d'esglésies, 8). ISBN 84-85180-25-9.
* Lloret, Teresa; Castilló, Arcadi. «Lladorre». A: El Pallars, la Ribagorça i la Llitera. Barcelona: Fundació Enciclopèdia Catalana, 1984 (Gran geografia comarcal de Catalunya, 12). ISBN 84-85194-47-0.

## Enllaços externs

* Mare de Déu dels Dolors de Casa Escolà en el seu entorn, a l'Institut Cartogràfic de Catalunya
# Mar Argentina

La mar Argentina, o el mar Argentí (en espanyol mar Argentino), és la mar que ocupa la plataforma continental adjacent a la costa de l'Argentina. Aquest terme geogràfic sovint va lligat a la reclamació argentina de les illes Malvines i de la península Antàrtica.
Situat a la part sud de l'oceà Atlàntic, s'estén aproximadament des de la latitud de Montevideo (Uruguai), a l'estuari del riu de la Plata, fins a la Terra del Foc, i a uns 800 km al nord de l'Antàrtida, continent del qual està separat per la mar de Scotia. Té una superfície d'un milió de quilòmetres quadrats, cosa que fa que sigui un dels mars més extensos del món.
La mar Argentina es va eixamplant progressivament de nord a sud, en contrast amb la massa continental sud-americana, que cada vegada es va fent més estreta. La plataforma marina té una sèrie d'altiplans que van davallant cap a l'est en forma de grans terrasses o graons. A causa d'aquests altiplans esglaonats, la mar Argentina és similar morfològicament a la Patagònia de més enllà dels Andes.
Les illes Malvines, actualment possessió britànica, també estan situades dins la plataforma de la mar Argentina.
# Palàzino

Palàzino (en rus: Палазино) és un poble de l'óblast de Vladímir, a Rússia, segons el cens del 2010 tenia 7 habitants. Pertany al districte municipal de Iúriev-Polski.

## Referències

* ↑ Серёгин А. П. Флора Владимирской области: конспект и атлас. — Тула: Гриф и К, 2012. — 620 с.
* ↑ «В.Г. Добронравов. Историко-статистическое описание церквей и приходов Владимирской епархии: Вып. 4: Меленковский, Муромский, Покровский и Судогодский уезды. - 1897». Arxivat de l'original el 2018-05-09.
# Parc del Port Olímpic

El Parc del Port Olímpic està situat a la Vila Olímpica del Poblenou de Barcelona, al costat del Port Olímpic. Va ser creat el 1992 segons un disseny de l'equip MBM Arquitectes.

## Història

Aquest parc procedeix de la renovació urbanística realitzada a la façana litoral amb motiu dels Jocs Olímpics de 1992, en uns terrenys anteriorment d'ús industrial, on també es van crear els parcs de Carles I, de la Nova Icària, de les Cascades i del Poblenou.

## Descripció

El traçat del parc és eminentment urbà, situat en un rectangle de forma irregular. A la seva entrada per la Plaça dels Voluntaris se situa l'escultura Marc (1997), de Robert Llimós. S'obre a continuació un llarg passeig de sauló vorejat per les astes que van sostenir les banderes de tots els països participants en els Jocs Olímpics. Al seu costat hi ha uns portals a manera de pèrgola amb tests de terracota i àrees de jocs infantils. Posteriorment se situa una zona de gespa, on es troba el monument a la Commemoració de la inauguració de la Vila Olímpica, compost d'una placa recordatòria i dues planxes d'acer amb forma de veles de vaixell. Al seu costat hi ha un restaurant amb un estany que allotja una escultura de Cobi, la mascota dels Jocs Olímpics, dissenyada per Javier Mariscal. És aquesta la zona amb més vegetació, on destaquen uns garrofers trasplantats d'un garroferar tarragoní, així com un llarg banc de trencadís de formes ondulants.
Entre les espècies presents es troben: el garrofer (Ceratonia siliqua), el pi blanc (Pinus halepensis), el pi pinyoner (Pinus pinea), la bellaombra (Phytolacca dioica), la tipuana (Tipuana tipu), el plàtan (Platanus x hispanica), la palmera datilera (Phoenix dactylifera), la palmera canària (Phoenix canariensis), el margalló (Chamaerops humilis), el pitòspor (Pittosporum tobira), la abèlia (Abelia floribunda) i l'aladre (Nerium oleander).

## Vegeu també

* Parcs i jardins de Barcelona

## Referències

* ↑ «Parc del Port Olímpic». Ajuntament de Barcelona.

## Bibliografia

* Gabancho, Patrícia. Guia. Parcs i jardins de Barcelona. Ajuntament de Barcelona, Imatge i Producció Editorial, 2000. ISBN 84-7609-935-5.
# Paisatge cinegètic de cacera a Sjælland Septentrional

El Paisatge cinegètic de cacera a Sjælland Septentrional és un conjunt de vedats de caça i boscos al nord de Copenhaguen, que estan inscrits a la llista del Patrimoni de la Humanitat de la UNESCO des del 4 de juliol de 2015.
El paisatge es compon de tres àrees principals: Store Dyrehave, Gribskov i Jægersborg Dyrehave / Jægersborg Hegn.

## Referències

* ↑ Centre, UNESCO World Heritage. «The par force hunting landscape in North Zealand» (en anglès). [Consulta: 28 gener 2021].
# Marco I Pio

Marco I Pio va succeir al seu pare Giberto I Pio com a senyor de Carpi el 1389 i va rebre el feu de Marano. Va estar uns anys sota regència materna. Va morir a Ferrara el 1428.
De la seva muller Taddea de Roberti, va deixar onze fills: Giovanni Pio, Alberto II Pio, Giberto II Pio, Galasso II Pio, Taddea, Margherita, Camilla, Pietra, Agnese, Ippolita i Orsolina. Al quatre primers els va associar al govern el 1418 i durant deu anys (excepte Giovanni, que va morir el mateix 1418).
# Marco Lanna

Marco Lanna (Gènova, 13 de juliol de 1968) és un exfutbolista italià.
Va ser un dels defenses més coneguts del Calcio italià entre la segona meitat dels vuitanta i la primera dels noranta, jugant a la Sampdoria de la seua ciutat natal i a l'AS Roma. Entre 1992 i 1994 va ser internacional amb la selecció azzurra en dues ocasions.
Amb la Sampdoria va guanyar la lliga 90/91, la Copa del 88 i el 89, així com la Recopa de 1990.
El 1997 va marxar a la lliga espanyola, al fitxar per un equip modest, la UD Salamanca. Amb el descens de categoria dels lleonesos, passa al Reial Saragossa (amb qui guanya la Copa del Rei).
La seua darrera temporada va ser la 01/02, de tornada a la Sampdoria, on només va jugar nou partits.
# Raion de Khóiniki

El Raion o Districte de Khóiniki (belarús: Хойніцкі раён, rus: Хойникский район), és un districte belarús de la província d'Hòmiel. El 2019 la població d'aquest districte era de 18.798 habitants. La seva capital és la ciutat de Khòiniki, que és la seu principal de la Reserva radiològica estatal de Polèsia.

## Referències

* ↑ Comitè Executiu del Districte de Khoiniki. «Население (Població)» (en rus). Arxivat de l'original el 18 de gener 2022. [Consulta: 8 abril 2020].
# Ruinaulta

Ruinaulta o Rheinschlucht ("gorja del Rin" en alemany) és una gorja de fins a 400 metres de profunditat i 13 quilòmetres de llargada que es troba entre Ilanz i la desembocadura del Hinterrhein (Rin posterior) prop de Reichenau al cantó de Grisons a Suïssa. El nom en romanx és “Ruinaulta” i està format per “ruina” (pedrera) i “aulta” (alta).

## Formació

Ruinaulta es va formar després de l'esllavissada de Flims fa gairebé 10.000 anys. En aquell moment, més de 25.000 milions de tones de roca calcària es van despendre entre les muntynes de Flimserstein i Piz Grisch i van enterrar Vorderrheintal (vall del Rin anterior) entre els actuals pobles de Valendas i Reichenau sota una massa de runes de diversos centenars de metres de gruix. L'esllavissada de Flims ha set l'esllavissada més important que hi ha hagut mai als Alps.
Com que el Vorderrhein (Rin anterior) no podia fluir, es va formar un llac (Ilanzer See) d'aproximadament 29 quilòmetres de longitud. Uns cent anys després, el riu va partir la massa de l'esllavissada i el llac es va poder drenar completament. El resultat que en va quedar va ser Ruinaulta amb els seus escarpats penya-segats de pedra calcària i imponents formacions erosionades.

## Accés

L'única ruta de trànsit ininterrompuda a través de la gorja és la ruta amb tren (Rhätische Bahn). Hi ha camins per a senderistes de Reichenau a l'estació de Trin i de l'estació de Versam a Ilanz.
El "Rheinschlucht-Bus" funciona de juny a octubre i fa la ruta de Laax a Sagogn, Valendas, Brün i Imschlacht.
S'ofereixen viatges de ràfting a través del Ruinaulta.

## Punts d'observació

Hi ha set plataformes que ofereixen vistes panoràmiques a la gorja.
* Il spir prop de Flims-Conn, creat el 2006 per Corinna Menn
* Alix a Valendas
* Islabord a la carretera de Versam a l'estació RhB Versam-Safien
* Spitg a l'oest de Versamertobel
* Wackenau al cim del turó del castell de Wackenau
* Zault al camí cap a Bonaduz, creat el 2010 per Walter Bieler
* Crap Signina sobre Sagogn, construït el 2015.

## Referències

* ↑ «Rheinschlucht» (en alemany).
* 1 2 «Als 10km3 zu Tal donnerten: das Gross-Ereignis Flimser Bergsturz» (en alemany). Arxivat de l'original el 2021-02-28. [Consulta: 11 agost 2020].
* ↑ «Rheinschlucht Bahnwanderung: Reichenau - Trin Station» (en alemany). Arxivat de l'original el 2020-09-29. [Consulta: 11 agost 2020].
* ↑ «Rheinschlucht Wanderung von Ilanz nach Versam (Ruinaulta) oder über der Rheinschlucht als Rundwanderung mit Conn Aussichtsplattform (Flims), Versam und Valendas.» (en alemany).
* ↑ «Rheinschlucht-Bus» (en alemany).
* ↑ «Ràfting» (en alemany).
* ↑ «Flims-Laax: Die Rheinschlucht – wilde Schluchten, schroffe Felsen - Aussichtsplattformen» (en alemany).
# Federació de Comunitats Israelites d'Espanya

Federació de Comunitats Israelites d'Espanya és una organització jueva que integra totes les comunitats jueves espanyoles. Va ser fundada el 16 de juliol de 1982.
El 1992 aconseguí signar l'Acord de Cooperació amb l'Estat Espanyol. Destaca que organitzà junt a la Comissió Nacional del Cinquè Centenari de Sefarad 92 i organitzà l'acollida de refugiats sefardites de Sarajevo.

## Referències

* 1 2 Pérez de Lama, Ernesto (dir.). Manual del Estado Español 1999. Madrid: LAMA, 1998, p. 677. ISBN 84-930048-0-4.
# OOoOO

oOoOO (pronunciat com "oh") és un projecte estatunidenc de música electrònica i witch house creat pel productor americà i californià d'origen rus Christopher Dexter Greenspan l'any 2008. Aquest projecte és considerat com un dels pioners en el gènere del witch house conjuntament amb grups com Salem, White Ring i Balam Acab.
oOoOO va ésser el seu debut al món del witch house. "Our Love Is Hurting Us" fou el segon EP publicat per oOoOO amb la vocalista Butterclock (Laura Clock) com a convidada especial, i qui acompanyarà a Chris Dexter Greenspan als escenaris de concerts.
L'any 2010, oOoOO va publicar un single doble ("Roses / Seaww") amb el grup de witch house i post-industrial White Ring a la companyia discogràfica Emotion, situada a Suècia.
L'àlbum debut de oOoOO fou publicat l'any 2013 a la seva pròpia discogràfica situada a Turquia amb el nom de "Without Your Love" (amb Butterclock).
Chris Dexter Greenspan ha publicat nombrosos "remixes" d'altres cançons.
Chris Dexter Greenspan considera a Hanna Hunter com una de les seves influències musicals principals.
oOoOO ha aconseguit èxit amb el seu àlbum debut.

## Discografia
### EPs

* Untitled CD-R (CD-R, 2010, Disaro)
* oOoOO (EP, 2010, Tri Angle)
* Our Loving is Hurting Us (EP, 2012, Tri Angle)

### LPs

* Without Your Love (LP, 2013, Nihjgt Feelings)
* Faminine Mystique, amb Islamiq Grrrls (LP, 2018, Nihjgt Feelings)

### Singles

* Roses / Seaww (Split 7" with White Ring, 2010, Emotion)

### Col·laboracions

* "Hustling" amb Butterclock (Laura Clock)

### Remixes oficials

* The Big Pink – Tonight (oOoOO Remix) [2010]
* HIM – Shatter Me With Hope (oOoOO Remix) [2010]
* Salem – Asia (oOoOO Remix) [2010]
* Marina & The Diamonds - Obsessions (oOoOO Remix) [2010]
* o F F Love - CloseToU (oOoOO Remix) [2012]
* Danny Brown - Grown Up (oOoOO Remix) [2012]

## Referències

* ↑ Paul Lester «New band of the day – No 877: oOoOO | Music | guardian.co.uk». The Guardian [UK], 29-09-2010 [Consulta: 1r juliol 2015].
* ↑ Eavvon O'Neal. «The Salem 'Witch House' Trials – Page 1 – Music – New York». The Village Voice, 22-09-2010. Arxivat de l'original el 2013-10-13. [Consulta: 1r juliol 2015].
* ↑ «oOoOO: Darkness Falls». Dazed Digital. [Consulta: 1r juliol 2015].
* ↑ «White Ring / oOoOO (3) – Roses / Seaww (Vinyl) at Discogs». Discogs.com, 18-03-2010. [Consulta: 1r juliol 2015].
* ↑ Caramanica, Jon «DJ Screw’s Legacy – Seeping Out of Houston, Slowly». The New York Times, 04-11-2010 [Consulta: 1r juliol 2015].
# Domadice

Domadice és un poble i municipi d'Eslovàquia que es troba a l'est de la regió de Nitra, prop dels rius Ipoly i Hron i prop de la frontera amb la regió de Banská Bystrica. El 2015, el poble tenia 249 habitants. La primera menció escrita de la vila es remunta al 1138.

## Referències

* ↑ Citypopulation.de Estadístiques del districte de Levice. Consultat el 7 d'agost de 2018.
* ↑ «Demography (31.12.2015)». Institut Estadístic de la República d'Eslovàquia. [Consulta: 16 desembre 2020].
* ↑ Otvorené Stratégie. Program rozvoja obce Domadice (en eslovac) [Consulta: 16 desembre 2020].
# Jordan Romero

Jordan Romero Redlands, Califòrnia, 12 de juliol de 1996) és un alpinista de muntanya estatunidenc que va aconseguir arribar al cim de l'Everest amb 13 anys.
Romero fou acompanyat pel seu pare, Paul Romero, la seva madrastra, Karen Lundgren, i tres sherpas, Sherpa Ang Pasang, Lama Dawa Sherpa i Lama Karma Sherpa. Temba Tsheri Sherpa de Nepal, que tenia 16 anys quan va arribar a la cimera del 2001, va mantenir el rècord anterior del més jove per pujar a l'Everest. Romero es va inspirar a escalar les muntanyes més altes de cada continent quan va veure un dibuix al passadís de la seva escola que tenia les muntanyes més altes dels set continents. Després d'excursar amb èxit el massís de Vinson el desembre del 2011 a l'edat de 15 anys, 5 mesos i 12 dies, Romero es va convertir en l'escalador més jove del món per completar els Set Cims, títol que anteriorment tenia George Atkinson. Després d'aquesta experiència, Romero va escriure una novel·la per a nens anomenada No Summit Out Of Sight.

## Cims més destacats que ha pujat

| Any | Cim | País | Continent | Altitud |
| Juliol del 2006 | Kilimanjaro | Tanzània | Àfrica | 5.892 metres |
| Abril del 2007 | Mont Kosciuszko | Austràlia | Oceania | 2.228 metres |
| Juliol del 2007 | Mont Elbrus | Rússia | Europa | 5.642 metres |
| Decembre del 2007 | Aconcagua | Argentina | Amèrica del Sud | 6.962 metres |
| Juny del 2008 | Denali | Estats Units d'Amèrica | Amèrica del Nord | 6.194 metres |
| Setembre del 2009 | Mount Carstensz Pyramid | Indonesia | Àsia | 4.884 metres |
| Maig del 2010 | Everest | Nepal - Xina | Àsia | 8.848 metres |
| Decembre del 2011 | Massís Vinson | N/A | Antàrtida | 4.892 metres |

## Referències

* 1 2 «Un chico de 13 años se convierte en el montañero más joven en coronar el Everest». 20 Minutos, 22-05-2010 [Consulta: 21 juliol 2019].
* 1 2 «Alcanza la cima del Everest con 13 años». Marca, 10-05-2022 [Consulta: 21 juliol 2019].
* ↑ «13-Year-Old Reaches Top of Mt. Everest». CBS News, 22-05- [Consulta: 21 juliol 2019].
# Pentàpolis filistea

La Pentàpolis filistea fou un conjunt de cinc ciutats filistees: Ashkelon (Ascaló), Ashdod, Ekron, Gath i Gaza. Segons la Bíblia els filisteus governaven en aquestes cinc ciutats estats fins a l'uadi Gaza al sud i el riu Yarqon al nord, i sense precisar límit per l'est (a l'oest era la mar Mediterrània). La Bíblia anomena aquesta ciutats com els enemics més perillosos d'Israel.

## Referències

* Diccionari de la Bíblia